O'zbekiston va Qirg'iziston prezidentlari telefon orqali muloqot qildi

Shavkat Mirziyoev 8 aprel kuni Qirg'iziston prezidenti Sadir Japarov bilan telefon orqali muloqot qildi. Bu haqda Prezident matbuot xizmati xabar berdi.
Davlat rahbarlari Ramazon oyi boshlangani bilan bir-birini samimiy tabriklab, O'zbekiston va Qirg'iziston xalqlariga tinchlik-osoyishtalik, farovonlik va ravnaq tiladi.
Mamlakatlar o'rtasidagi do'stlik, qo'shnichilik va strategik sheriklik munosabatlarini yanada mustahkamlash, amaliy hamkorlikni kengaytirish bo'yicha avval erishilgan kelishuvlar amalga oshirilishining borishi muhokama qilindi. O'zbekiston–Qirg'iziston taraqqiyot jamg'armasi faoliyatini boshlash, Qambarota 1-gidroelektr stantsiyasi va xitoy–Qirg'iziston–O'zbekiston temir yo'lini qurish bo'yicha loyihalarni jadallashtirish, sanoat kooperatsiyasini kengaytirishga alohida e'tibor qaratildi.
Shuningdek, madaniy-gumanitar sohadagi almashinuvlar va qo'shma dasturlar amalga oshirilayotgani katta mamnuniyat bilan qayd etildi. Qabul qilingan qarorlarni so'zsiz bajarish maqsadida hukumatlar darajasida faol muloqotlarni davom ettirishga kelishib olindi.
Davlat rahbarlari bo'lajak oliy darajadagi uchrashuvlar rejasini ko'rib chiqdilar. Mintaqaviy kun tartibining dolzarb masalalari yuzasidan fikr almashildi.
Avvalroq Prezident Imron xon bilan telefon orqali muloqotda parlament saylovi muvaffaqiyatli o'tishini tilagandi.